Zhantas/Cleaned-Kyrgyz_Wikipedia huggingface dataset:
Жумакадыр Айтбаев

200px|thumbnail|right|Айтбаев Жумакадыр
Айтбаев Жумакадыр (1927–2001) - обончу Ак-Талаа районунун Үгүт айылында 1927-жылы туулган. Ырчылыкты М.Баетовдон, К.Нурдөөлөтовдон, М.Мусулманкуловдон үйрөнгөн. «Арпанын Ала-Тоосунан», «Кыздар ай», «Даанышман», «Ойгоном» ж.б. ырларды жашынан ырдап чыккан.

Муса Баетовдун өтүнүчү боюнча 1948-жылы Кыргыз мамлекеттик филармониясына кабыл алынып, анда 1955-жылга чейин иштеген.

1956–1994-жж. Ак-Талаа районунда айылдык, райондук клубдардын башчысы болуп эмгектенген. Ал Б.Эгинчиевдин «Сайрасын булбул багыңда», Ж.Шералиевдин «Сүйүү» аттуу ж.б. ырларды жогорку чеберчиликте аткарган.
Ал 50дөн ашык обондорду жараткан. Алардын ичинен «Соң-Көлдүн көрүнүшү», «Гүлдөтүп колхоз талаасын», «Жайлоонун көркү мал менен», «Өтпөсүн жаштык убагың», «Мусакем өскөн айылда» ж.б. ырлары калк арасына кеңири тараган. 

Ал Өкмөттүн грамоталары, медалдары менен сыйланган. 

 Дисктери 

 Көрүнүп койсоң болбойбу – Ж.Айтбаев. Кыргыз ырларынын антологиясы, МОНО М 3035845-46 005.

 Колдонулган адабияттар 
 Кыргыз Республикасынын обончулары/Кыргызпатент/ Түз.: А.Чекиров, Ө.Калыева. – Б.: 2010. – ISBN 978-9967-26-120-4

Категория: Кыргыз обончулары 
Категория: Инсандар
Марат Акматов

Акматов Марат (1950–1993) - обончу, ырчы Акматов Марат Ысык-Ата районунун Кеңеш айылында 1950-жылы туулган.
 
М.Күрөңкеев атындагы Кыргыз мамлекеттик музыкалык-хореографиялык окуу жайынын эл аспаптар бөлүмүн, кийин Б.Бейшеналиева атындагы Кыргыз мамлекеттик искусство институтун бүтүргөн. 
1970-жылдардан тартып, ар кандай темадагы обондорду жазган. 
Т.Кожомбердиевдин, Т.Элемановдун, Ж.Садыковдун, Э.Ибраевдин, А.Иманбаевдин ырларына обондорду жараткан. 

Анын «Ак сүйүүмдү булгаба» «Байчечекей көзүн ачканда», «Өткөндөр ойдон кетпеди», «Куттуктаймын», «Жүрөктү жүрөк тандасын», «Мөлтүр шаарым – Фрунзем» ж.б. обондору элге кеңири тарап, айрым ырлары Кыргыз радиосунун Алтын казынасына жазылып алынган.
Ал бир катар республикалык сынактардын лауреаты болгон.

 Аткарылып жүргөн чыгармалары 
«Ак сүйүүмдү булгаба» с. Т.Элемановдуку
«Баратабыз каякка» с. Т.Кожомбердиевдики
«Билем, билем…» с. Ж.Садыковдуку
«Жүрөктү жүрөк тандасын» с. Т.Кожомбердиевдики
«Канааттанам» с. Ш.Ботбаевдики
«Кош жалын» с. Э.Ибраевдики
«Куттуктаймын» с. Т.Кожомбердиевдики
«Махабаттуу май түнү» с. Т.Кожомбердиевдики
«Мөлтүр – шаарым Фрунзем» с. А.Иманбаевдики
«Узатаарда коштошуу» с. Ж.Садыковдуку
«Эсте жүрсүн» с. Ж.Садыковдуку

 Колдонулган адабияттар 
 Кыргыз Республикасынын обончулары/Кыргызпатент/ Түз.: А.Чекиров, Ө.Калыева. – Б.: 2010. – ISBN 978-9967-26-120-4

Категория: Кыргыз обончулары 
Категория:Кыргызстан
Категория:Таажы-2012
Абдыкерим Алымов

200px|thumbnail|right|Алымов Абдыкерим
Алымов Абдыкерим -обончу, ырчы Аксы районунун Кашка-Суу айылында 1946-жылы 28-февралда туулган. 1963-жылы Кашка-Суу айылынын Ленин атындагы орто мектебин, 1969-жылы Ош Мамлекеттик педагогикалык институтунун музыкалык-педагогикалык факультетин аяктаган. 
1969–1972-жж. Жаңы-Жол районунун пионерлер үйүнүн директору, 1972–1974-жж Жаңы-Жол райондук маданият үйүнүн директору, 1974–1975-жж. кайрадан Пионерлер үйүндө директор, 1975–1978-жж. Жаңы-Жол райондук музыкалык мектептин директору, 1978–1983-жж. Лейлек райондук маданият бөлүмүнүн башчысы, 1983-жылы Кара-Суу райондук маданият үйүнүн директору, 1983–1984-жж. Ош облустук илимий-методикалык борборунун эл чыгармачылыгы бөлүмүнүн башчысы, 1984–1986-жж. Ош педагогикалык окуу жайында мугалим, 1986–1991-жж. Алай райондук маданият бөлүмүнүн башчысы болуп иштеген. 
Ал бир нече музыкалык жана театралдык чыгармалардын автору. Анын «Артык», «Ордендүү Ошум, мекеним», «Жалыным сен деп жангансыйт», ж.б. обондору республиканын аймагына тараган. 
1968-жылы Кыргыз ССР ЛКЖС БКнын, 1976-жылы Кыргыз ССР Жогорку Советинин Ардак грамоталары жана союздук, республикалык, облустук грамоталар, дипломдор менен сыйланган. Ал республикалык жана облустук кароо-сынактардын лауреаты болгон.
Обондору комуздун, аккордеондун, эл аспаптар, симфониялык оркестрдин коштоосунда аткарылган жана айрым обондорунун сөздөрүн өзү жазган. 

 Аткарылып жүргөн чыгармалары 
«Артык» с. А.Алымовдуку 
“Эсиңдеби курбум баягы” с. К.Асанкуловдуку
“Музыка” с. Ш.Казыбековдуку
“Сенин кайдан чыгарыңды билбеймин” с. Ж.Мамытовдуку
“Биздин бригада” с. Б.Өмүрованыкы
“Көзгө сүйкүм көрүндүң” с. С.Исакбаевдики
“Тоо кызы” с. Ж.Садыковдуку
“Жаңы-Жолдун жаштар маршы” с. А.Сооронбаевдики
“Түн элеси” с. С.Сүйөркуловдуку
“Жазык беле” с. Ш.Садыбакасовдуку
“Уулума” с. Г.Карымшакованыкы
“Тууган жер сага баратам” с. У.Мамбеталиевдики
“Кыз көрүү” с. Т.Мияшевдики
“Москва” с. Ш.Казыбековдуку
“Келе берет ырдагым” с. А.Өскөнбаевдики
“Дагы ырда, дагы черт” с. Ж.Мавляновдуку
“Көктөм” с. Ж. Тынымсеитованыкы ж.б.

 Дисктери 
Жалыным сенде жангансыйт (Сөзү элдики) – Э.Шамурзин. Кыргыз ырларынын антологиясы, МОНО М
 Колдонулган адабияттар 
 Кыргыз Республикасынын обончулары/Кыргызпатент/ Түз.: А.Чекиров, Ө.Калыева. – Б.: 2010. – ISBN 978-9967-26-120-4

Категория: Кыргыз обончулары 
Категория: Инсандар
Козуев Өсөр

200px|thumbnail|right|Козуев Өсөр
Козуев Өсөр-обончу жана аткаруучу Алай районунун Көлдүк айылында 1966-жылы 14-январда туулган. 
1983-жылы Комсомол (азыркы Базарбай Абжапаров) орто мектебин, 1989-жылы Ош мамлекеттик педагогикалык институтунун музыка факультетин аяктаган.
1989–1990-жж. Б.Абжапаров атындагы мектепте музыка сабагынан мугалим, 1990–1996-жж. Гүлчөдөгү Алай элдик маданият үйүндө кызматкер, 1996-жылдан Кыргыз телерадиокорпорациясында үн режиссеру болуп иштеп келет. 
Ал ондогон обондордун автору. “Атама”, “Классташтар” ж.б. ырлары кыргыз телерадиосунан уктурулуп келет.
 Аткарылып жүргөн чыгармалары 

 “Акыркы коңгуроо” с. Б.Табалдиевдики
 “Алайым” с. Ө.Козуевдики
 “Апама кат” с. Ө.Козуевдики
 “Атама” с. Ө.Козуевдики
 “Дарысы сенсиң сүйүүнүн” с. Ө.Козуевдики
 “Жакшынайым” с. У.Мамытовдуку
 “Классташтар” с. У.Аджибаевдики 
 “Өскөн жер” с. Н.Алымбековдуку
 “Сүйүүдө мен өзүмчүлмүн” с. Б.Табалдиевдики
 “Сыр” с. С.Жусуевдики ж.б.

 Дисктери 
 Энеме: Чыгармалар топтому. – CD компакт-диск, 2009.

 Колдонулган адабияттар 
 Кыргыз Республикасынын обончулары/Кыргызпатент/ Түз.: А.Чекиров, Ө.Калыева. – Б.: 2010. – ISBN 978-9967-26-120-4

Категория: Кыргыз обончулары 
Категория: Инсандар
Букалаев Камчыбек

200px|thumbnail|right|Букалаев Камчыбек
Обончу Букалаев КамчыбекЫсык-Көл районунун Чырпыкты айылында 1957-жылы 11-октябрда туулган. 

Кыргыз Республикасынын эмгек сиңирген артисти (2016). Кыргыз Республикасынын эл артисти (2023).

М.Абдраев атындагы Республикалык атайын орто музыкалык мектеп-интернатында, кийин №1 мектеп-интернатында окуган. 1976-жылы Фрунзедеги музыкалык педагогикалык окуу жайын, 1980-жылы Б.Бейшеналиева атындагы Кыргыз мамлекеттик искусство институтун аяктаган.
Алгачкы обону – балдарга арналган «Ачык көңүл балдарбыз» (сөзү А.Кыдыровдуку) аттуу ыр болгон. 
1980-жылы Чолпон-Ата шаарында элдик «Ак-куу» ыр-бий ансамблинде көркөм жетекчи болуп эмгектенип, 1981–1982-жж. Москвада чыгармачылык сапарда болгон жана 1984-жылы Грузияда, 1985-жылы Францияда, 1989-жылы Евпатория шаарында балдардын Бүткүл Союздук музыка фестивалына уулу Алмаз менен катышкан. 
1984-жылы СССР Композиторлор союзунун Ардак грамотасы, 2007-жылы Кыргыз Республикасынын Ардак грамотасы менен сыйланган.

 Аткарылып жүргөн чыгармалары 
 «Ачык көңүл балдарбыз» с. А.Кыдыровдуку
 «Биздин класс» с. А.Кыдыровдуку
 «Биздин бакча гүл бачка» с. А.Кыдыровдуку
 «Алиппе» с. А.Илипаевдики
 «Баканын ыры» с. А.Карасартовдуку
 «Менин апам» с. Н.Жаркынбаевдики
 «Жаңы жыл» с. Ж.Садыковдуку
 «Ким сулуу» с. К.Урманбетовдуку
 «Жаш таланттар гимни» с. К.Урманбетовдуку
 «Атың жакшы Ысык-Көл» с. М.Осмоновдуку
 «Кереметтүү көл кечи» с. Т.Кожомбердиевдики
 «Ысык-Көлгө суктануу» с. Н.Сыдыковдуку
 «Түнкү кайык» с. А.Осмоновдуку
 «Жалжалым ой» с. А.Осмоновдуку
 «Ыр десте» с. К.Урманбетовдуку
 «Булуттар» с. К.Урманбетовдуку
 «Эң аярым» с. А.Кыдыровдуку
 «Сага» с. К.Иманалиевдики
 «Кыйбасың» с. Ө.Кулумбаевдики
 «Энекеме» с. Т.Акматованыкы

 Ноталуу китептери 
Ачык көңүл балдарбыз: Балдар үчүн обондуу ырлар. – Б.: Гүлчынар, 2007.
 Колдонулган адабияттар 
 Кыргыз Республикасынын обончулары/Кыргызпатент/ Түз.: А.Чекиров, Ө.Калыева. – Б.: 2010. – ISBN 978-9967-26-120-4 Категория: Кыргыз обончулары  Категория: Инсандар
Жакшылыков Керим

200px|thumbnail|right|Жакшылыков Керим
Жакшылыков Керим 0(1922–1997) - обончу, ырчы Нарын районунун Дөбөлү айылында 1922-жылы туулган.
 
Нарын облустук драма театрында ырчы, актер болуп иштеген. Боогачы Жакыпбек уулунун, Муса Баетовдун, Жумамүдүн Шералиевдин, Абдыкалый Темировдун ырларын ырдап, ж.б. күүлөрдү чертип, театрда чакан ролдорду аткарган. 

 1949-жылы ал иштеген Нарын облустук музыкалык театры Ысык-Көл облустук драма театрына кошулган.
 1951–1964-жж. Т.Сатылганов атындагы Кыргыз мамлекеттик филармониясында иштеген. 
 1957-жылы Ш.Шеркулов, Э.Турсуналиев, К.Үкүбаев, Т.Карымшаков, М.Козубекова сыяктуу комузчулар менен Брюсселде өткөн Бүткүл дүйнөлүк көргөзмөгө катышып, «Көйрөң күү», «Маш ботой», «Чайкама» күүлөрүн аткарышкан. 
 1958-жылы Москвада өткөн кыргыз адабияты менен искусствосунун декадасына катышкан. 
Ал «Эсте секет», «Жолугабыз аз күндө», «Чын сүйүү деп сеземин», «Бир өзүңө», «Эгер сүйсөң», «Аттардын сыпаты» ж.б. обондорду жараткан. 

 Өлгөн айылы 
 «Чын сүйүү деп сеземин.Тыныбековдуку
 «Эсте, секет» с. Н.Байтемировдуку ж.б.

 Дисктери 
Бир өзүңө – К.Жакшылыков. Кыргыз ырларынын антологиясы, МОНО М 3035847 48 005, Чын сүйүү деп сеземин (Т.Тыныбеков) – А.Жумабаев, Жолугабыз аз күндө – К.Жакшылыков. Кыргыз ырларынын антологиясы, МОНО М 3035855 56 005.

 Колдонулган адабияттар 
 Кыргыз Республикасынын обончулары/Кыргызпатент/ Түз.: А.Чекиров, Ө.Калыева. – Б.: 2010. – ISBN 978-9967-26-120-4

Категория: Кыргыз обончулары 
Категория: Инсандар
Дашковский Александр Николаевич

200px|thumbnail|right|Дашковский Александр
Дашковский Александр Николаевич — обончу Башкыр АССРинин Альшеево кыштагында 1943-жылы 20-октябрда туулган.
Ал эки жарым жашка чыкканда апасы кайтыш болуп, үй-бүлөсү менен Кыргызстанга көчүп келишип, ошондон баштап Александрдын бардык жашоосу Кыргызстан менен байланышта болгон. Александр жаштайынан К.Жакыпов атындагы Пионерлер үйүндө музыкалык кружокко катышып, домбрада, балалайкада, баянда жана оркестрде ойногонго үйрөнгөн. 1961-жылы Республикалык эл чыгармачылык үйүндө баяндын курсун бүткөн. 1962-жылы армияда кызмат өтөп жүрүп, «369 Отдельного гвардейского полка» деген биринчи обонун чыгарган.
1966-жылы М.Күрөңкеев атындагы Кыргыз мамлекеттик музыкалык-хореографиялык окуу жайында окуп, ошону менен бирге №6 балдардын музыкалык мектебинде иштеп, өздүк чыгармачылык кружокторун жетектеген. 1976–1981-жж. Б.Бейшеналиева атындагы Кыргыз мамлекеттик искусство институтунда окуган. 1980-жылдан Кыргыз ССРинин Маданият министрлигинин илимий-методикалык борборунун музыка жана фольклор бөлүмүнүн башчысы, 1986–1998-жж. Биринчи Май районунун Балдар чыгармачылыгы жана жаштар үйүндө «Алтын балалык» ыр-бий ансамблинин көркөм жетекчиси жана дирижеру, 1998-жылдан П.Шубин атындагы балдар музыкалык мектебинде окутуучу жана элдик аспаптар оркестринин жетекчиси, 2006-жылдан Кыргыз мамлекеттик циркинин оркестринде башкы дирижеру. 
Ал «Чоң кербез» симфониялык поэмасын (1995), «Салют Кыргызстан» (1997), «Алга маршы» (2006) үйлөмө оркестри үчүн марштарды, Т.Казаковдун «Жамгыр» аттуу ырынын темасына аккордеон үчүн вариация ж.б. жазган.
Кыргыз Республикасынын Билим берүү министрлигинин, Кыргыз Республикасынын Маданият министрлигинин, Кыргыз Республикасынын музыка коомунун, Жарандык авиация департаментинин, Кыргыз Республикасынын улуттук коопсуздук кызматынын Ардак грамоталары, «Манас – 1000» медалы менен сыйланган. “Кыргыз Республикасынын эл агартуусунун отличниги”.
2004-жылы Кыргыз Республикасынын Ардак грамотасы, 2009-жылы «Ата журт» төш белгиси менен сыйланган. 
 Аткарылып жүргөн чыгармалары 
 «У вечного огня» с. У.Жумабаевдики (М.Ронкиндин котормосу, 1980)
 «Песня о Бишкеке» с. А.Дашковскийдики, (1982)
 «Старая гвардия» с. А.Токомбаевдики (В.Шаповаловдун котормосу)
 «Менин элим» с. А.Чекировдуку
 «Мой город Бишкек» с. А.Дашковскийдики (1987)
 «Гимн городу Бишкек» с. В.Гриненконуку (2007)
 «Утро в горах Ала-Тоо» с. С.Абакированыкы (М.Ронкиндин котормосу, 2004)
 «Надежда» с. Р.Шүкүрбековдуку (В.Семеновдун котормосу, 1985)
 «Осенние раздумья» с. А.Зарифьяндыкы (1986)
 «Табунщик» с. Б.Абакировдуку (М.Ронкиндин котормосу, 1993)
 «Спрашивайте дети» с. А.Зарифьяндыкы (1993)
 «Чекисты всегда на посту» с. А.Дашковскийдики (2005)
 «Гимн авиаторам» с. А.Дашковскийдики (2006)
 «Кыргыз тили мекеним» с. С.Алтымышевдики
 Булактар 
 Кыргыз Республикасынын обончулары/Кыргызпатент/ Түз.: А.Чекиров, Ө.Калыева. – Б.: 2010. – ISBN 978-9967-26-120-4
Категория: Кыргыз обончулары
Категория: Инсандар
Муканбетов Экия

200px|thumbnail|right|Муканбетов Экия
Муканбетов Экия-обончу, ырчы жана актёр Түп районунун Талды-Суу айылында 1933-жылы комузчунун үй-бүлөсүндө туулган. Э.Муканбетовдун ырчылык, комузчулук жана актёрдук өнөрү мектепте окуп жүргөндө эле башталган.
Ал 1954–1960-жж. Кыргыз мамлекеттик филармониясында иштеп, комузчу-аткаруучу катары К.Орозовдун «Ибарат», Ы.Тумановдун «Жаш тилек», Т.Сатылгановдун «Чоң кербез» күүлөрүн жана комузчулар ансамблинде А.Огомбаевдин «Маш ботой», Айдараалынын «Көйрөң күү», Т.Сатылгановдун «Чайкама» ж.б. күүлөрдү аткарган. 1960–1975-жж. Кыргыз мамлекеттик академиялык драма театрында актёр болуп иштеген. 
Анын нукура элдик куудулдук шыгы Р.Шүкүрбековдун «Келип кетти», «Ашка жүк, башка жүк», «Калпак» жана өзүнүн «Кулдураса эле куран болот тура» деген интермедияларында таасын көрүнөт. 
Ал актер катары Ырчынын (К.Жантөшев, «Курманбек»), Айдайболдун (А.Тажибаев «Жалгыз дарак токой болбойт»), Касымдын (Ш.Бейшеналиев, «Тоо койнундагы гүл»), Кодор, Молдосандын (А.Токомбаев, «Тергөө жүрүп жатат», «Өлбөстүн үрөнү»), Иуданын (Т.Шевченко, «Назар Стодоля»), Алисевдин (М.Ибрагимов, «Элет кызы»), Майрыктын (Ч.Айтматов, «Биринчи мугалим»), Шаршендин (К.Маликов, «Осмонкул»), Шаршендин (Ж.Садыков, «Күйөө жолдош») ж.б. ролдорун аткарган. 
Ал лирикалык жана балдарга арналган обондорду чыгарган. 
Анын ысмы өзү туулган айылдагы көчөгө берилген.
 Аткарылып жүргөн чыгармалары 
 «Айдайлы жашоо кемесин» с. К.Акаевдики
 «Кой, кой жигит» с. М.Буларкиеваныкы
 «Айтылбай ичте сыр калат» с. Ж.Садыковдуку
 «Казак кызына» с. Э.Узакбаевдики
 «Кызгалдак» с. К.Жуманазаровдуку
 «Кыялдануу» с. Ш.Бейшеналиевдики
 «Кыялым менин кызыл гүл» с. Э.Турсуновдуку
 «Өчпөсүн менин үмүтүм» с. К.Жуманазаровдуку
 «Сайрагүл» с. А.Кыдыровдуку
 «Учканбыз бирге уядан» с. А.Байсалбаевдики
 «Эмне артык» с. Ж.Молдалиевдики ж.б.

 Дисктери 
Өчпөсүн менин үмүтүм (К.Жуманазаров), Сүйүүнүн кызыл желеги (А.Кыдыров) – Ч.Жумагулова, Тоо кызынын ыры (Э.Турсунов) – Ш.Кырбашова. Кыргыз ырларынын антологиясы, МОНО М 3035857 58 005.

 Колдонулган адабияттар 
 Кыргыз Республикасынын обончулары/Кыргызпатент/ Түз.: А.Чекиров, Ө.Калыева. – Б.: 2010. – ISBN 978-9967-26-120-4

Категория: Кыргыз обончулары
Категория: Инсандар
Эгинчиев Бектемир

200px|thumbnail|right|Эгинчиев Бектемир
Эгинчиев Бектемир (1916–1964) - обончу, ырчы, комузчу, актер Эгинчиев Бектемир Кемин районунун Көк-Ойрок жайлоосунун Айтымбет деген жеринде 1916-жылы туулган.

Эмгек жолун 1936-жылы Токмоктогу колхоз-совхоз театрында артист болуп иштөөдөн баштаган.

“Токтогул” пьесасында Токтогулдун, “Жаңыл Мырза” пьесасында Түлкү баатырдын ролдорун аткарган.

Ал 1942–1959-жж. Кыргыз мамлекеттик филармониясында иштеп, «Айнагүл», «Балажан», «Алымкан», «Ак бермет», «Күлгүн жаш», «Сайран күү», ж.б. обондорун жараткан.

Ал элдик күүлөрдү да аткарып, комузчулар ансамблине активдүү катышкан. Анын ырлары комузда, оркестрдин коштоосунда аткарылган.

1958-жылы Москвада өткөн Кыргыз адабияты менен искусствосунун декадасына катышкан.

Ал 40тан ашык обон жаратып, обондору республиканын аймагында жана андан тышкары коңшулаш элдерге да белгилүү болгон.

Автордун “Айнагүл” аттуу ырлар жыйнагы 1969-жылы “Мектеп” басмасынан композитор Б.В.Фефермандын түзүүсүндө, музыка таануучу Б.Алагушовдун баш сөзү менен жарык көргөн. 

Кыргыз ССРинин Жогорку Кеңешинин Президиумунун Ардак грамотасы, медалдар менен сыйланган. Анын аялы Какишева Бурулча балдары Барчын, Аман.
 Аткарылып жүргөн чыгармалары 

 Ырлары 
 «Айнагүл» сөзү О.Асановдуку
 «Балажан» сөзү Ш.Бейшеналиевдики
 “Батмажан” сөзү А.Бердибаевдики
 “Акишим” сөзү К.Акиевдики
 «Алымкан» сөзү Т.Сатылгановдуку
 “Кош Ала-Тоо уулуң кетти майданга” с. Ж.Бөкөнбаевдики
«Бозойдун сүйгөнү» сөзү Ш.Шеркуловдуку
«Арзыкан» с. Ш.Шеркуловдуку
«Колхозчу кызга» сөзү Т.Тыныбековдуку
«Сайран күү» сөзү Ж.Бөкөнбаевдики
«Саламы ушул сайранын» с. Ж.Бөкөнбаевдики ж.б.

 Дисктери 
 Алымкан (Т.Сатылганов) – М Өмүрканова, Күлгүн жаш (Ж.Бөкөнбаев) – Б.Эгинчиев, Айнагүл (О.Асанов) – О.Асанов, Балажан (Ш.Бейшеналиев) – Г.Ваулиулина. Кыргыз ырларынын антологиясы, МОНО М 3035853 005.

 Колдонулган адабияттар 
 Кыргыз Республикасынын обончулары.Маалымдама/Кыргызпатент/ Түз.: А.Чекиров, Ө.Калыева. – Б.: Кыргызпатент, 2010. – ISBN 978-9967-26-120-4
Категория: Кыргыз обончулары
Категория: Инсандар
Тагаев Калыйбек

200px|thumbnail|right|Тагаев Калыйбек
Тагаев Калыйбек - обончу, композитор Ат-Башы районунун Бирлик айылында 1940-жылы 14-апрелде туулган.
1961-жылы Каракол педагогикалык институтунун музыка бөлүмүн аяктаган. 1961–1962-жж. Ат-Башыдагы Ленин атындагы №1 мектепте мугалим, 1963–1969-жж. Нарын музыкалык драма театрында артист, бөлүм башчы болуп иштеп, 1970–1974-жж. Б.Бейшеналиева атындагы Кыргыз мамлекеттик искусство институтунун теория жана композиция бөлүмүндө окуган. 1974-жылдан Республикалык эл чыгармачылык борборунда жетектөөчү адис болуп иштеген. 
Кыргыз эл артисти, обончу жана композитор Калыйбек Тагаев 80 жаш курагында оорудан улам 2020-жылдын 16-сентябрында дүйнөдөн кайткан.
Анын сөөгү Бишкек шаарындагы "Ала-Арча" көрүстөнүнө коюлган. 

Б.Жакиевдин “Миң кыял” драмасында түрмө башчысынын, Э.Токтогуловдун “Бир короонун кишилери” драмасында Эркинбектин, Т.Абдумомуновдун “Кара көлөкө” драмасында тентек баланын ролдорун аткарган.
М.Тойбаевдин “Талаа гүлдөрү”, Э.Токтогуловдун “Ак куулар көлдө термелет”, Ч.Айтматовдун “Кызыл жоолук жалжалым” аттуу спектаклдерине музыка жазган. 

120дан ашык обондордун автору. Обончулардын республикалык кароо-сынагынын 7 жолку жеңүүчүсү. Анын 60ка жакын обондору Кыргыз радиосунун Алтын казынасына жазылып алынган.
1992-жылы «Кыргыз Республикасынын эл артисти», 1997-жылы “Кыргыз Республикасынын эл артисти” наамдары берилген.

 Аткарылып жүргөн чыгармалары 
«Ак куулар көлдө термелет» с. Э.Токтогуловдуку
«Ат-Башым» с. К.Тагаевдики
«Гүлдөгөн колхоз аймагы» с. Б.Абакировдуку
«Долон» с. Ж.Шералиевдики
«Жаныбарым, Гүлсарым» с. Э.Токтогуловдуку
«Жаштык ыры» с. Т.Шамшиевдики
«Көл баяны» с. Э.Токтогуловдуку
«Күттүм сени» с. К.Тагаевдики
«Кыялдануу» с. А.Осмоновдуку
«Назгүлүм» с. Э.Токтогуловдуку
«Сагынуу» с. Б.Курманкуловдуку
«Сагыныч ыры» с. Т.Кожомбердиевдики
«Сиз кайдасыз» с. Б.Абакировдуку
«Таалайым сенде» с. С.Шимеевдики
«Таалайымдын гүлү сен» с. Т.Самудиновдуку
«Ысык-Көл» с. О.Султановдуку
«Эльмира» с. К.Тагаевдики
«Эмгек шаңы» с. Э.Токтогуловдуку ж.б.

 Дисктери 
Долон (Ж.Шералиев) – С.Чечейбаева, Назгүлүм (Э.Токтогулов) – Г.Мамашева, Элмира – З.Шакеева, Ат-Башым – Г.Момушева. Кыргыз ырларынын антологиясы, МОНО М 3035859-60 005.

 Ноталуу китептери 
 Долон: Обондуу ырлар. – Ф., 1983.
 100 кайрык: Обондуу ырлар. – Б., 2003.
 Колдонулган адабияттар 
Кыргыз Республикасынын обончулары.Маалымдама/Кыргызпатент/ Түз.: А.Чекиров, Ө.Калыева. – Б.: Кыргызпатент, 2010. – ISBN 978-9967-26-120-4
Категория: Кыргыз обончулары
Категория: Инсандар
Категория: Обончулар
Категория: Кыргыз театры
Категория: Музыка
Категория: Маданият
Категория: Тарых
Категория: Театр
Категория: Нарын облусу
Категория: СССР
Асанкалый Керимбаев

Керимбаев Асанкалый - Жалал-Абад облусу Аксы районунун Иринжит айылында 1950-жылы (1950–1999) 7-февралда туулган. Обончу, ырчы.

 Өмүр баяны 
Асанкалый Керимбаев Кетмен-Төбөдөгү кадимки Керимбай болуштун небереси. Атасы Ысакжан болочок талант эки айга толгондо эле бул жарыкчылык менен коштошот. Үйдүн туусу кулагандан кийин чиедей 3 эркек баласы, 1 кызы менен калган эне көптөгөн азап-тозокко кабылат. “Болуштун үй-бүлөсү” деген шылтоонун негизинде Совет бийлиги жесир аялды балдары менен Өзбекстанга кубалаган. 
Ошентип, Асанкалый Керимбаевдин жеткинчек кези Өзбекстандын адырларында кой кайтаруу менен өткөн. 8 жашка келгенде туулуп-өскөн мекени – Токтогулга кайтып келип, мектепке кирген. Өзбекстанда бир аз болсо да жашап калгандыктан, өзбек тилин жакшы билген.
Бармактайынан ыр-күү көлүнө малынып, өмүрүн чыгармачылыктын чыйырынан издейт. 6-7-классынан тарта өнөргө аралашкан Асанкалый ага чыгармачыл адамдар менен бирге айыл кыдырууну адат кылган. Ал өспүрүм куракка келгенде таланты ташкындап турган Рыспай Абдыкадыровдун ырлары чоң таасирин тийгизген. Жаштайынан ыр ышкыбоздорун ээрчип, алардан өнөр үйрөнүүнү каалаган өспүрүм орто мектепти бүткөн соң Токтогул элдик театрында эмгектенип калат.

 1967–1969-жж. Токтогул райондук элдик театрында артист болуп иштөө менен чыгармачылык жолун баштаган. 
 1973-жылы Б.Бейшеналиева атындагы Кыргыз мамлекеттик искусство институтун бүтүргөн. 
 1974–1984-жж. Токтогул элдик театрында, кийин Кыргыз мамлекеттик академиялык драма театрында, Кыргыз мамлекеттик телерадиокомитетинде иштеген. 
 100гө жакын обондун автору. Анын «Муңдашым мунар кайдасың», «Кусалык», «Гүлдөр гүлгө арзуу айтып ачылат», «Сулуулар», «Ак булуттар» жана башка ондогон обондору Кыргыз радиосунун Алтын казынасына жазылып алынган.
 Ч.Айтматов атындагы Эл аралык сыйлыктын лауреаты. 
 1976-жылы Эл чыгармачылыгынын Бүткүл Союздук фестивалынын жана республикалык бир топ кароо-сынактардын жеңүүчүсү болгон. 
 2004-жылы анын Р.Абдыкадыров, Э.Маданбеков менен бирдикте «Үч кайнар» аттуу обондуу ырлар жыйнагы жарык көргөн. 
 1996-жылы «Кыргыз Республикасынын эл артисти» наамы берилген.
 Аткарылып жүргөн чыгармалары 
«Ак булуттар» сөзү О.Султановдуку
«Ак маралым» сөзү Т.Кожомбердиевдики
«Аман бол жылдызым» сөзү О.Султановдуку
«Бактылуу болгум келет махабаттан» сөзү А.Өмүркановдуку
«Гүлдөр гүлгө арзуу айтып ачылат» сөзү А.Өмүркановдуку
«Жүрөк сезет» сөзү Э.Ибраевдики
«Кайдасың» сөзү К.Алмазбековдуку
«Капталдым капилеттен жалыныңа» сөзү Б.Алыбаевдики
«Келбедиң» сөзү А.Өмүркановдуку
«Көл баяны» сөзү Ш.Молдокеевдики
«Кусалык» сөзү Ж.Мамытовдуку
«Муңдашым Мунар кайдасың?» сөзү А.Токомбаевдики
«Сендей мага» сөзү А.Өмүркановдуку
«Сулууга» сөзү А.Осмоновдуку
«Таң шооласы» сөзү Т.Кожомбердиевдики
«Кара-Көлдүн кыздары» сөзү Б.Сейдакматованыкы ж.б.

 Дисктери 
Кечиккен махабат, Асанкалый Керимбаевдин ырлары, Мелодия: С 6027557000 

 Ноталуу китептери 
Үч кайнар: Обондуу ырлар – Б., 2004 (Р.Абдыкадыров, Э.Маданбеков менен бирге).
 
Категория:Инсандар:Кыргызстан
Категория:Жалал-Абад облусу